**Skolen sorterer skraldet**

*En sang der udvikler sig sammen med sorteringen på din skole*

(Melodi: Den lille frække Frederik/Mariehønen Evigglad)



Vores skole, affaldsfri,

Ja, det er noget, vi kan li’

så vi sorterer dagen lang,

i mens vi synger denne sang

Papiret, som vi skriver på,

ja, det skal ned i spanden blå

Så det kan bli’ papir igen

til skolen og dit eget hjem

Gamle æbleskrog de kan

komme i den brune spand

Biogas det bli’r de til

til bussen -det er ligetil

For affaldet går rundt i ring.

Det gælder næsten alle ting,

at det kan bruges en gang til,

når blot vi det sortere vil